b'\n_START_ARTICLE_\nIgor Zabel\n_START_SECTION_\n\xc5\xbdivljenje in delo\n_START_PARAGRAPH_\nMaturiral je na klasi\xc4\x8dni smeri na \xc5\xa0ubi\xc4\x8devi gimnaziji v Ljubljani, kjer se je aktivno udele\xc5\xbeeval umetnostnozodovinskih ekskurzij po Evropi. Diplomiral je iz primerjalne knji\xc5\xbeevnosti, filozofije in umetnostne zgodovine na ljubljanski Filozofski fakulteti (1982) ter prav tam magistriral iz primerjalne knji\xc5\xbeevnosti (1987). Leta 1986 se je zaposlil kot kustos v Moderni galeriji v Ljubljani, kjer je postal 1997 vi\xc5\xa1ji kustos. V raziskovalnem delu se je posvetil likovni umetnosti 20. stoletja Objavil je knjigi esejev o sodobni umetnosti Vmesni prostor. Eseji o slikarstvu Emerika Bernarda (COBISS) in Speculationes (1997). Pisal je tudi kratko prozo (Strategije, taktike, 1985; Lise na steni, (COBISS) ) in literarne kritike ter prevajal knji\xc5\xbeevna in znanstvena dela. Leta 2006 in 2008 sta iz\xc5\xa1li dve knjigi njegovih izbranih del s podro\xc4\x8dja sodobne umetnosti, namre\xc4\x8d Eseji I in Eseji II. _NEWLINE_Igor Zabel je umrl za posledicami po\xc5\xa1kodbe v ljubljanskem Klini\xc4\x8dnem centru, star zgolj 46 let. Bil je plodovit na razli\xc4\x8dnih podro\xc4\x8djih. Samostojno ali v sodelovanju pripravil \xc5\xa1tevilne monografske in \xc5\xa1tudijske razstave. Poleg delovanja v okviru Moderne galerije (med drugimi tudi razstave: Oko in njegova resnica (2001), Slovenska umetnost 1975\xe2\x80\x932005 (2003-2005) in Sedem grehov: Ljubljana-Moskva (2004)), je sodeloval pri \xc5\xa1tevilnih uglednih mednarodnih projektih, kot je Bene\xc5\xa1ki bienale, za katerega je pripravil razstavo Individual Systems. Sodeloval je tudi pri izboru za Cream 3, odmevno publikacijo o sodobni umetnosti, zalo\xc5\xbeni\xc5\xa1ke hi\xc5\xa1e Phaidon Press. Od leta 2008 podeljuje Fundacija Erste mednarodno nagrado Igorja Zabela za kulturo in teorijo.'